част на крак, използван като ударен елемент в изпитвания на система за предна защита, се монтира към системата за задвижване с помощта на ставна връзка с ограничение на въртящия момент, за да се избегне повредата на направляващата система от значителни ексцентрични натоварвания. Направляващата система е снабдена с водачи с нисък коефициент на триене, които не са чувствителни към ексцентрични натоварвания, което позволява на ударния елемент да се движи само в зададеното направление на удара, когато влезе в контакт със системата за предна защита. Водачите не допускат движение в други направления, включително въртене около някоя от другите оси.
 2.2.
 Ударният елемент може да се задвижва от тласкач, който е пневматичен, хидравличен или с механична пружина, или от всяко друго средство, за което може да бъде показано, че постига същия резултат. Макетът на горната част на крак, използван като ударен елемент, трябва да бъде сертифициран съгласно точка 2. от приложение 6 към Правило No 127 на ООН.
 3.
 Спецификации на изпитването
 3.1.
 Провеждат се най-малко три изпитвания на удар на макет на горната част на крак в система за предна защита в точки на изпитване между горната и долната базова линия на системата за предна защита. Точките на изпитване се избират по преценка на техническата служба, като вероятността за наранявания при тях е оценена като най-голяма. Изпитванията се извършват с различни типове конструкции, ако те се изменят в различните части на оценяваната зона. Точките на изпитване, избрани от техническата служба, се указват в протокола от изпитванията.
 3.2.
 За превозни средства, чиято височина на долната базова линия на системата за предна защита е равна или по-голяма от 500 mm, се прилагат изискванията от настоящия раздел.
 4.
 За превозни средства с височина на долната базова линия на системата за предна защита, равна или по-голяма от 425 mm и по-малка от 500 mm, производителят може да избере да приложи или това изпитване, или изпитването, определено в раздел Г.
 4.1.
 Състоянието на превозното средство или на подсистемата трябва да отговаря на изискванията на раздел В. Стабилизираната температура на изпитвателната апаратура и на превозното средство или отделния технически възел трябва да бъде 20° ± 4°С.
 4.2.
 Макетът на горната част на крак, използван като ударен елемент, е описан в приложение 4 към Правило No 127 на ООН.
 4.3.
 Преди изпитването ударният елемент се съхранява и с него се борави в съответствие с точки 2.2. и 2.3. от приложение 5 към Правило No 127 на ООН.
 4.5.
 Изпитванията се провеждат в съответствие с точки 2.6. и 2.7. от приложение 5 към Правило No 127 на ООН.
 Раздел Е
 Изпитване на удар на макет на глава на дете/нисък възрастен човек в системата за предна защита
 1.
 Специални изисквания
 1.1.
 Всички изпитвания се изпълняват при скорост в момента на удара от 35 km/h, като се използва макет на глава на дете/нисък възрастен човек от 3,5 kg. HPC, изчислен, когато резултантната на ускорението във функция на времето, в нито един случай не трябва да превишава 1000.
 2.
 Общи изисквания
 2.1.
 Макетът на глава на дете/нисък възрастен човек, използван като ударен елемент